
PËR HAPJEN E PROGRAMEVE TË STUDIMIT “MASTER I SHKENCAVE” NË UNIVERSITETIN “ismail qemali”, vlorË

Në mbështetje të nenit 102 të Kushtetutës, të neneve 26 dhe 42 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar,

URDHËROJ:

1. Hapjen e programeve të studimit “Master i shkencave” në universitetin “Ismail Qemali”, Vlorë, në:
a) Matematikë-financë;
b) Aktuaristikë;
c) Fizikë;
d) Financë;
e) Pasuri të paluajtshme (Real Estate);
f) Shkenca kompjuterike.
2. Programet e studimit “Master i shkencave” realizohen me 120 kredite, ku përfshihen 30-40 kredite për projektin kërkimor dhe tezën, dhe kohëzgjatja normale e tyre është 2 vite akademike.
3. Programet e studimit të fillojnë veprimtarinë mësimore në vitin akademik 2010-2011.
4. Në përfundim të programeve  të studimit lëshohet diploma “Master i shkencave” në:
a) Matematikë-financë;
b) Aktuaristikë;
c) Fizikë;
d) Financë;
e) Pasuri të paluajtshme (Real Estate);
f) Shkenca kompjuterike.
5. Efektet financiare, për zbatimin e këtij urdhri, përballohen nga buxheti i universitetit “Ismail Qemali”, Vlorë, pa efekte buxhetore shtesë.
6. Ngarkohen Sekretari i Përgjithshëm, Drejtoria e Arsimit të Lartë dhe Kërkimit Shkencor të Ministrisë  së Arsimit dhe Shkencës, si dhe universiteti “Ismail Qemali”, Vlorë, për zbatimin e këtij urdhri.
Ky urdhër hyn në fuqi menjëherë.

